ekHekel: March 2011
Kan ek julle voorstel aan Rosemary, Alice, Alissa, Christina, Naoko, Kate en Sarah. Hulle is my nuwe maatjies. My hekel en (hulle) brei maatjies saam met wie ek elke Donderdag by 'n pub in Kingston kuier!!! Ja julle, ek het 'n holte vir my voet, 'n oase van kreatiwiteit en 'n nessie van samesyn gevind.
Dit het mos als begin toe ek Alfin (regte naam Alissa) by die Crochet London meetup ontmoet het. Sy het my gesê die groep vroue wat in Kingston bymekaar kom is nice, maar ek kon in my wildste drome nie raai dat hulle so nice is nie! Die groep begin al 6 uur bymekaar kom so toe ek net voor 7 opdaag sit daar reeds drie dames (Rosemary, Alissa en Christina), elk reeds met 'n bord kos. Julle weet mos hoe mens binne die eerste paar minute van iemand ontmoet, sommer net weet of jy sal "kliek". Mens kry mos 'n vibe. My ma sê as daai vibe nie lekker is nie, is dit omdat jou "gees bots". Nou mense, my gees het al drie daai vrouens omhels in groot drukkies! En niemand het nog 'n stukkie hekel of breiwerk uitgepluk nie, ek het net geweet HIER gaan ek lekker kuier!
'n Rukkie later het die andere drie dames opgedaag so ons was in totaal ses. Die drie ander was net so nice. Die laaste een wat opgedaag het was Alice. Sy is vreeslik bubbly en doen die mooiste breiwerk - nie dat die ander nie ook mooi goed maak nie! Rosemary brei byvoorbeeld vir haarself 'n romp, en Sarah hekel 'n baba kombersie met die mooiste kleure denkbaar.
Elke nou en dan het mense my natuurlik bietjie uitgevra oor myself. Met die uitvra, sê Alice dat sy werk waar ek woon (ons woon naby my man se werk)..... Turns out, sy werk saam met my man! Nie op dieselfde vloer nie, maar hulle ken mekaar! Kan julle dit oorvertel?! Eers is dit Alissa, en nou Alice! Dis net te bleddie amazing!!!! Noudie dag het iemand kommentaar gelewer op my blog inskrywing oor hoe ek vir Alissa ontmoet het. Sy het gesê sy glo dat hoe meer jy doen wat jy veronderstel is om te doen, of as jy jou passie begin volg, hoe meer toevallighede gebeur met jou. Truer words have not been spoken!
Ek weet al lankal dat hekel my "ding" is en ek het van die begin af gewens ek kan by 'n groep inskakel met nice mense by wie ek kan leer en op my gemak is by. Dit het twee keer voelers uitsteek geverg (iKnit London en London Crochet Meetup) maar uiteindelik het ek my mense gevind. Ek kan julle regtig nie sê hoeveel dit vir my beteken om hierdie groep vroue te ontdek het nie. Kyk, internet vriende (Facebook, Ravelry en die mense wat my email na aanleiding van goed wat hulle op hierdie blog sien) is wonderlik, en my man is die dierbaarheid self want hy raak ook saam met my opgewonde oor my hekelwerk, sê gedurig hy is trots op my, gaan saam wolwinkel toe en kom tel my op by die pub na my kuier, maar die arme man kan ook mos net tot op 'n punt my passion deel, so om nou elke Donderdag saam met (ten minste!) ses hekel en brein entoesiaste te kuier is mos 'n dream come true. (Flippit, maar daai was 'n lang sin!)
My eerste kuier was die 3de Maart, maar ek het eers gisteraand kans gekry om 'n foto te neem van die groep so die blog inskrywing is basies drie weke laat. (Ek wou mos nou die arme mense afskrik deur 'n kamera uit te pluk en te wys dat ek niks gewoond is op die eerste ontmoeting nie!).
Ek vra om verskoning vir die blurry foto - duidelik vereis die "Party/Indoor" setting op my selfoon 'n baie steady hand.
Van links na regs is Kate, Christina, Alice se ma, Alice, Rosemary (se voorkop) en Alissa. Sarah en Naoko het eers later opgedaag.
Hierdie is die oomblik toe Alice haar Fish Goujons kry - almal sit breiwerk neer en oe en aah eers.
In die afgelope drie Donderdae het ek al geleer dat ek nie baie ingewikkelde hekelwerk moet saam neem nie want ek sal moet FROG. Laas keer het ek byvoorbeeld die Big Round blokke saamgeneem om aan mekaar te werk vir die agterkant van die kussings, maar moes meer as die helfte die volgende dag uittrek want ek het te veel geluister na die ander gesprekke om die tafel en die blokke agterstevoor vasgewerk!
Ek dink die groep is eintlik 'n gesels-en-lag-en-lekker-pub-kos-eet-groepie-met-'n-bol-wol-op-die-skoot, waar jy een keer 'n week kan afshow met wat jy die ander ses dae van die week by jou huis gemaak het. Dus, my tipe groep!
Posted by Natasja at 09:39 No comments:
Labels: Hekel groepies
Imagine my suprise and delight, toe ek vanoggend die Monsoon newsletter email ontvang, met die opskrif "How to wear crochet".
Oh my word! Hoe mooi is die goed???!!!
Ek dink nie ek sal 'n gehelde rokkie koop nie want mens moet 'n lyfie hê soos die girl hieronder, maar die shrug lyk doenbaar....
Posted by Natasja at 09:22 No comments:
Ek hekel mos nou al van Februarie af 'n storm los. 36 blokke vir Boeta se kussings, en 36 blokke vir skoonsus s'n. Dis vreeslik baie kettingstekies, dc en sc! Om nie eens te praat van al die draadjies wat ek moet wegwerk nie! Skoonsus se 18 Waterlilies is nou al almal klaar - ek moet net wag vir die blokkerasie om droog te word en aanmekaar werk. Yeah!
Tussen Sondag se Waterlilies klaar maak, en die begin van die agterste blokke, wou ek darem eers 'n russie rus. Manlief stel toe voor ons gaan kwekery toe, en wat 'n uitstekende plan was dit nie!
Dit is mos nou amptelik Lente hier by ons en oral begin blommetjies kop uitsteek. Daar is nog baie kaal takke, maar mens kan darem al die begin van blaartjies en blommetjies sien, soos dié enetjie op my pad stasie toe. En kyk daar reg onder teen die stam, loer die daffodils ook uit!
Ek dink regtig dat vandat ek in Engeland woon, ek helder kleure en Lente net meer waardeer. Na 'n baie lang grys winter kan mens mos nie anders as om super opgewonde te raak oor blou lug, en splinternuwe plantjies en bloeisels nie? Ons wag al van November maand hiervoor! Maar selfs die wete dat dit amptelik Lente is, kon my nie voorberei op die pragtige, bont blommetjies en grasgroen jong blaartjies by die kwekery nie.
Hand on heart julle, terwyl ek daar tussen die rakke deurstap kon ek voel hoe my binneste (my siel?) lig word, en ek vroliker en vroliker raak met elke tree wat ek tussen die plantjies neem.
Ek het natuurlik nie leë hande by die kwekery weg gestap nie. Neverste nooit! Ek het een van die blou potte in die voorgrond op die heel eerste foto, gekoop. In fact, ek dink dit was die linkerkant se een. Daar is twee plantjies daarbinne wat nog nie geblom het nie, so dit gaan 'n lekker suprise wees om te sien wat, en watter kleur dit is! Die derde plantjie in die pot is 'n wit Primrose (dieselfde tipe plantjie as op die foto hierbo).
Met my nuwe potplantjie op sy spot buite die agterdeur, kon ek weer met baie ywer hekel. Daai kleur inspuiting by die kwekery het my beslis geinspireer, want kyk net hoe mooi is een van die blokke wat ek maak!
Ek gaan drie in hierdie kleur kombinasie maak, drie met 'n wit randjie in plaas van die blou, en nog drie met 'n geel randjie in plaas van blou.
Is dit nie wonderlik dat ons op 'n planeet woon waar mens geinspireer kan word deur die doodgewone, klein, gratis dingetjies om jou? Fantasties, en 'n seën van epidermiese proporsies (soos Oubaas sou sê).
Posted by Natasja at 10:39 No comments:
Projek Vro(u)like Kussings is in volle swang. 12 Maart het ek begin hekel aan Jan Eaton se Waterlily blokke en ek's mal daaroor!!!! Die 3D blomme is mooi en as jy "the hang of it" gekry het, gaan die blokke lekker vinnig. Jy werk vreeslik baie in die agterkant van 'n steek, so dis nogal 'n storie maar dis totaal en al die sukkel werd.
Sondag het ek 6 blokke kant en klaar gehad - dus twee derdes van die voorkant van een kussing done and dusted! Van Maandag tot Donderdag het ek elke oggend op die trein, etensuur by die werk en selfs partykeer in die trein huis toe, net die blommetjies gehekel. Hulle is baie gerieflik om op die trein te doen want dis net een bol wol wat ek saam piekel en die blommetjies gaan nogal vinnig.
Teen Vrydagoggned, kon ek al die blommetjie begin omskep in vierkante. Dis sooo amazing om die kleurspeling te sien. I love it! En die wit laat die tropiese kleure zing en pop!
Die plan is om die voorkant van albei kussings net in Waterlilies te maak. Ek visualise 'n see van tropiese kleure met 18 spierwit bolletjie blomme. Imagine! Vir die agterkant sal ek ander blokke kies wat die ses kleure mooi afshow. Hulle sal meer "lacey" en oop wees want ek wil die kleur van die kussings (oranje) laat uitstaan tussen die stekies. Oe, dit gaan so mooi lyk met al die helder kleure en wit teen die oranje!
Ek is stellig besig om 'n liefde vir spierwit te ontwikkel - dis so sag, maar tog so helder. You know what I mean? My to do list van hekelprojekte is so lank soos my arm, maar somewhere op daai lys gaan vir ons huis iets maak in 100% katoen (is nou so bietjie moeg vir die acrylic) met baie wit.
Maar vir eers, is dit terug na Skoonsus se kussings. Haak sussie, haak!
Posted by Natasja at 11:44 No comments:
My broer se twee kussings is klaar!!! Gisteraand 20:33 het ek die die laaste knopie vasgewerk. Dit beteken ek het net bietjie meer as 'n maand lank gewerk aan die 36 blokke. Dit beteken ook ek het bietjie minder as 'n maand oor om my skoonsuster se 36 blokke te maak! Gelukkig is 18 van haar blokke almal dieselfde ontwerp en teen blok no.3 het ek gewoonlik die patroon gememoriseer, so ek hoop en vertrou haar kussings sal vinniger gaan.
Terug na Boeta se kussings.
Die voorkant van die Rooierige Kussing bestaan uit:
3 x Circle in Square
3 x Criss Cross
3 x Catherine Wheel
Die agterkant is 9 x Lacy Cross.
Die voorkant van die Oranjerige Kussing bestaan uit:
5 x Begonia (of soos John dit noem, die Alien Landingstrip)
2 x Mesh Fantasy
2 x Edwardian Fancy
Die agterkant is 9 x Big Round.
Dink julle nie die oranje knope is absoluut perfek nie? Ek het dit nogal op eBay gekoop van alle plekke!
Albei kussings se voorkant blokke is gemaak met 'n ligte grys randjie as die laaste rondte, al moes ek die patroon bietjie aanpas om dit reg te kry. Ek het ook 'n single crochet (kortbeen) randjie reg rondom die groot vierkant gehekel want ek moes mos die lussies vir die knoopsgate maak. Die agterste blok het nie 'n ekstra randjie gekry nie.
Vir blog doeleindes het ek die kussings bo-oor twee van my wynrooi sitkamer kussings getrek sodat ek foto's kon neem, maar my broer het vir hom twee oranje kussings by Mr. Price Home gekoop, so die eindproduk gaan bietjie anders lyk. Ek kon net nie wag tot volgende maand om te sien hoe klaar kussings op 'n rusbank sal lyk nie! Met 'n oranje kussing wat deur die gaatjies loer, sal hulle heeltemal anders lyk. Veral die agterkant van Die Rooi kussing wat net bruin en rooi is - so bietjie oranje in die agtergrond sal die "kruis" van die Lacy Cross baie mooi afshow.
Dit was regtig vreeslik lekker om al die blokke te maak. Ek het aspris soveel blok patrone as moontlik gekies (en kloooomp keer van plan verander). Ek moes die heeltyd in gedagte hou dis vir 'n man so ek kon nie vreeslik blommerig of "lacey" gaan nie. Die kleur kombinasie is ook 100% gemik op hom. Sy gunsteling kleurekombo is oranje & grys, en sy huis dekor is okers en diep rooie, so dit was eintlik heel logies om die vyf kleure saam te sit. Ek was bietjie skrikkerig oor die grys en bruin saam, maar ek dink omdat die oranje, rooi en bruin so goed bymekaar pas, die grys regtig net 'n soort neutrale agtergrond is. En indien julle wonder, ja ek weet daai oranje is 'n neon oranje - dis so helder, dis seker sigbaar vir die Marsmannetjies!
Volgende op die to do list is my skoonsuster se Waterlilly blokke. Haar kleur kombinasie kon nie meer anders wees nie, as wou dit. Wil julle 'n voorsmakie hê? Huh, wil julle? Okay, hier is 'n prentjie wat ek gister by die werk geteken het. Die kleure is al weke lank in my kop, en die wol is gekoop, maar ek het dit gister eers regtig ge"sien". I love it!
Dis nou eers genoeg gepraat en geblog, ek het (36) blokke om te hekel!
Posted by Natasja at 09:47 No comments:
Labels: Kussings, Ta-daah
Hekel in die baas se kantoor:
Dankie tog sy lees nie my blog nie want ek dink nie die voete op die stoel sal goed ontvang word nie. Sy kan net bly wees ek omskep nie haar kantoor in 'n naaldwerkkamer terwyl sy met kraamverlof is nie! :-)
Posted by Natasja at 13:50 No comments:
Ek dog ek deel net met julle my koffietafel vanoggend net voor 7: daffodils en hekelwerk. 'n Vrolike kombinasie.